[{"text_idx": "#000003", "text": "20:1Bwrlwm y BaeCyfoesDiwylliantFfordd o FywLlyfrauPabell RocPortreadSteil"}, {"text_idx": "#000007", "text": "Ond, mae\u2019n amlwg bod un nofel wedi mynd a\u0302 bryd sawl un o weithwyr Golwg..."}, {"text_idx": "#000009", "text": "Yn 2021 cyhoeddwyd Mori, nofel Ffion Dafis, a dyna pryd wnes i ei darllen hi am y tro cyntaf, a\u2019i mwynhau yn arw hefyd."}, {"text_idx": "#000010", "text": "Ond wedi iddi ddod i\u2019r brig yng nghystadleuaeth Llyfr y Flwyddyn ym mis Gorffennaf, wnes i ailddarllen y nofel, a dyma pam: wrth wrando ar Ffion yn trafod Mori ar y radio, wnes i sylweddoli bo fi wedi methu lot fawr o bethau ar y darlleniad cyntaf."}, {"text_idx": "#000012", "text": "Ond o\u2019i hailddarllen, wnes i sylwi fwy ar yr elfennau ychwanegol yna roedd Ffion wedi eu crybwyll yn ei chyfweliad radio."}, {"text_idx": "#000013", "text": "Mae hi\u2019n nofel am gymeriad anarferol sy\u2019n cuddio yn y tywyllwch, er mwyn gallu gwylio pobol ddosbarth canol arferol iawn a\u2019u bywydau ff*cd yp."}, {"text_idx": "#000015", "text": "Ond mae lot yma i gnoi cil arno, a stwff sydd ddim wedi ei drafod yn Gymraeg o\u2019r blaen \u2013 megis y ferch ifanc sy\u2019n perfformio yn noeth lymun o flaen camera ar gyfer cwsmeriaid ar y We."}, {"text_idx": "#000016", "text": "Naw allan o ddeg i Mori, felly, a difyr fydd gweld be\u2019 gawn ni nesa gan Ffion."}, {"text_idx": "#000017", "text": "Lowri Larsen \u2013 gohebydd bro360"}, {"text_idx": "#000018", "text": "Fy hoff lyfr o 2022 yw Mori gan Ffion Dafis. Mae\u2019r yfed trwm y mae Mori yn gwneud yn adlewyrchiad o realiti a chymdeithas."}, {"text_idx": "#000019", "text": "Yr oes fodern sy\u2019n cael ei bortreadu gyda Facebook yn ganolog i\u2019r stori. Mae\u2019r nofel yn dangos sut mae pobol yn portreadu eu hunain fel y maent eisiau cael eu gweld ar Facebook, sy\u2019n bortread teg."}, {"text_idx": "#000020", "text": "Mae cymhlethdodau cymeriadau a\u2019u bywydau yn cael ei bortreadu yn gryf, a deallwn drwy\u2019r llyfr nad yw pobol yn syml."}, {"text_idx": "#000022", "text": "Am ddawn dweud a gallu i greu darluniau mor fyw a chlir, nofel gyntaf Lly\u0302r Titus i oedolion dynnodd fy sylw dros y flwyddyn. Bywyd cefn gwlad, a hwnnw o safbwynt yr Hen W\u0302r, sydd dan sylw yn Pridd, ond mae Lly\u0302r yn llwyddo i osgoi disgrifiadau ystrydebol o\u2019r hen ffermwr a\u2019i fyfyrdodau am ei filltir sgwa\u0302r."}, {"text_idx": "#000023", "text": "Er nad oes yna asgwrn amaethyddol yn fy nghorff i, fe wnaeth y nofel lwyddo i gydio ac mae ambell frawddeg dal i aros yn y cof, fel \u2018Os aeth o yn chwyn ei ddyddiau, yn be mae\u2019r Hen W\u0302r bellach?\u2019, cyn iddo ddod i\u2019r casgliad ei fod yn \u201cesgyrn chwyn\u201d ei ddyddiau."}, {"text_idx": "#000024", "text": "Am droedio tir cwbl newydd yn y Gymraeg, mae nofel gyntaf Gwenllian Ellis, Sgen i\u2019m Syniad, yn haeddu shout-out hefyd."}, {"text_idx": "#000025", "text": "Elin Owen \u2013 gohebydd digidol"}, {"text_idx": "#000033", "text": "Cyfrol afaelgar yw hon, sy\u2019n llawn straeon i\u2019w darllen yn unigol, ond sydd hefyd yn cyd-blethu\u2019n gelfydd gyda\u2019r ergyd arferol y gallech ei disgwyl gan yr awdur. Mae rhai straeon yn well na\u2019i gilydd, serch hynny."}, {"text_idx": "#000034", "text": "Bydd rhaid i chi ddarllen hyd y diwedd i gael gweld yng ngofal pwy mae\u2019r ci yn niwedd y gyfrol..."}, {"text_idx": "#000036", "text": "Fy hoff lyfr i yn 2022 oedd Dros y Mo\u0302r a\u2019r Mynyddoedd: Straeon Merched Dewr y Celtiaid (Carreg Gwalch). Fel pob un o\u2019r llyfrau plant gorau, dyma lyfr plant y byddai oedolion hefyd yn ei fwynhau. Ac am syniad da gan y wasg \u2013 gwahodd criw o awduron da i ail-sgrifennu rhai o chwedlau\u2019r gwledydd Celtaidd, a rhoi\u2019r pwyslais ar y merched ynddyn nhw."}, {"text_idx": "#000039", "text": "Oherwydd Brexit, ry\u2019n ni fel pe paen ni wedi pellhau oddi wrth rhai o\u2019r gwledydd yma, ac mae\u2019r llyfr yn ein hatgoffa o\u2019r hen, hen gysylltiadau sydd rhyngom, ac yn ein closio atyn nhw eto. Mae\u2019n werth ei brynu pe bai ond i weld dawn arbennig yr arlunydd Elin Manon, sy\u2019n byw yng Nghernyw ond yn hanu o Gaerdydd."}, {"text_idx": "#000040", "text": "Ac os caf roi plyg i un ddau lyfr arall a ddaeth allan cyn y Nadolig. Mae Caneuon Meic Stevens, heb air o gelwydd, yn llyfr sy\u2019n anhepgor i unrhyw ffan o gerddoriaeth y canwr gwerin. Mae wedi ei olygu a\u2019i gynllunio gan Alun Ceri Jones o wasg Dalen. Mae ynddo ffotograffau arbennig, nifer fawr ohonyn nhw\u2019n rhai anghyfarwydd i ni; holl eiriau ei ganeuon yn Gymraeg ac yn Saesneg; ac mae\u2019r diwyg a\u2019r dylunio o\u2019r radd uchaf, gystal ag unrhyw gyhoeddiad rhyngwladol o safon."}, {"text_idx": "#000046", "text": "Sgen i\u2019m Syniad \u2013 Gwenllian Ellis. Mae nofelau Cymraeg yn gallu bod yn bethau digon surbwch a diflas yn fy marn i. Yn aml mae rhywun yn gweld yr un math o thema\u0302u yn codi a\u2019r un darlun o\u2019r Gymru gyfoes yn cael ei chyfleu."}, {"text_idx": "#000047", "text": "Rhaid dweud bod Sgen i\u2019m Syniad gan Gwenllian Elis wedi bod yn chwa o awyr iach. Yn ddoniol a ffraeth drwyddi draw, dyma nofel onest sy\u2019n sicr wedi aros yn y cof!"}, {"text_idx": "#000060", "text": "Dwi wedi anghofio fy nghyfrinair"}]